|  |
| --- |
| **VLADIMIR ĐURIŠIĆ** je rođen 13.02.1988. godine u Podgorici, gdje je završio osnovnu i srednju školu. Ekonomski fakultet u Podgorici upisuje 2007.godine, a na smjeru Marketing diplomira 2011.godine sa prosječnom ocjenom 9.53. Iste godine upisuje magistarske studije na Ekonomskom fakultetu i magistrira sa prosječnom ocjenom 10, odbranom teze „*Odnosi s javnošću u funkciji unapređenja poslovanja kompanija – analiza primjene u Crnoj Gori*” 2013.godine. Doktorsku disertaciju, pod nazivom „*Organizacija marketinga u savremenim kompanijama - analiza primjene u Crnoj Gori*”, odbranio je u junu 2020. godine, pod mentorstvom prof. dr Nebojše Janićijevića (redovnog profesora Ekonomskog fakulteta Univerziteta u Beogradu).  Na Ekonomskom fakultetu je angažovan kao saradnik u nastavi za oblast Menadžment i marketing od 2011.godine na predmetima sa akademskih studija: Principi strategijskog menadžmenta, Principi marketinga, Strategijski menažment, Trgovinski menadžment, Strategijski marketing, Strategijsko liderstvo i Razumijevanje potrošača. Na primijenjenim studijama Menadžmenta u Podgorici i Bijelom Polju izvodi nastavu iz predmeta: Strategijski menadžment i Osnovi marketinga. Osim pomenutih predmeta, od studijske 2020/21. godine izvodi nastavu, pod mentorstvom, i na predmetima: Strategijsko liderstvo, Menadžment prodaje i odnosa sa kupcima i Marketing u trgovini. Početkom 2022. godine izabran je u zvanje docenta za oblast marketing i menadžment.  U cilju usavršavanja boravio je na brojnim univerzitetima i institucijama među kojima se posebno izdvajaju:   * Erasmus trening program – Univerzitet Vigo, Španija 2018 * Erasmus nastavni program – Tesnov Akademija, Svishtov, Bugarska 2018 * Erasmus trening program – Ekonomski Univerzitet u Bratislavi, Slovačka 2017   Aktivno je učestvovao u mnogim međunarodnim aktivnostima kao i u izradi značajnih projekata koje je vodio Ekonomski fakultet u Podgorici   * Podsticanje konkurentnosti Hrvatske i Crne Gore kroz internacionalizaciju poslovanja – uloga komrcijalne diplomatije; * Mišljenje o mogućim modelima isknjiženja državne imovine iz bilansa AD „Marina Bar“ * Model restrukturiranja i optimizacije poslovanja JP „NACIONALNI PARKOVI“; * Ekonomsko-finansijska analiza izgradnje fabrike vode za potrebe JP „REGIONALNI VODOVOD CRNOGORSKO PRIMORJE“ Budva;   Aktivno govori Engleski jezik i služi se Ruskim jezikom. |